ભારત સાથેના વિવાદોનો ઉકેલ લાવવા માટે પાકિસ્તાનના શાંતિ પ્રસ્તાવને ચીને સમર્થન આપ્યુ છે. આ સાથે ચીને ન્યુક્લિયર સપ્લાઈ ગ્રૂપ (એનએસજી) સાથે ઈસ્લામાબાદની મંત્રણા અંગે પણ હિમાયત કરી છે. ચીનના રાષ્ટ્રપતિ શી જિનપિંગ અને વડાપ્રધાન લી ક્વિંગ સાથે અહીં પાકિસ્તાનના વડાપ્રધાન ઈમરાન ખાનની મુલાકાત પછી એક સંયુક્ત નિવેદનમાં કાશ્મીર મુદ્દાનો કોઈ સીધો ઉલ્લેખ કર્યા વિના ચીને ભારત સાથેના લાંબા સમયથી રહેલા વિવાદોના સમાધાન માટે સંબંધો સુધારવાના પાકિસ્તાનના પ્રયાસોને સમર્થન આપ્યું હતું.